2021ರಲ್ಲಿ ಭಾರತದಲ್ಲಿಯೇ ಉತ್ಪಾದನೆಯಾಗಲಿದೆ ಸ್ಪುಟ್ನಿಕ್V ಲಸಿಕೆ ವಿಶ್ವಾದ್ಯಂತ ಕೊರೊನಾ ವ್ಯಾಕ್ಸಿನ್ ರೇಸ್ ವೇಗ ಪಡೆದುಕೊಂಡಿವೆ. ಹಲವಾರು ದೇಶಗಳು, ಹಲವಾರು ಕಂಪನಿಗಳು ನಾ ಮುಂದು ತಾ ಮುಂದು ಅಂತಾ ವ್ಯಾಕ್ಸಿನ್ಗಳನ್ನು ಘೋಷಿಸಿಕೊಳ್ಳುತ್ತಿದ್ದು, ರಷ್ಯಾ ಕೂಡ ಸ್ಪುಟ್ನಿಕ್V ಲಸಿಕೆ ಶೇ.90ಕ್ಕಿಂತ ಹೆಚ್ಚು ಪರಿಣಾಮಕಾರಿ ಹಾಗೂ ಬೆಲೆ ಕೂಡ ಕಮ್ಮಿ ಅಂತಾ ಘೋಷಿಸಿಕೊಂಡಿತ್ತು. ಸದ್ಯ ಇದೇ ಸ್ಪುಟ್ನಿಕ್ವಿ ಕೊರೊನಾ ಲಸಿಕೆ ಭಾರತದಲ್ಲೇ ಸಿದ್ಧವಾಗಲಿದೆ ಎನ್ನಲಾಗಿದೆ. ಭಾರತದ ಫಾರ್ಮಾಸಿಟಿಕಲ್ ಕಂಪನಿ ಹೆಟೆರೋ ಹಾಗೂ ರಷ್ಯನ್ ಡೈರೆಕ್ಟ್ ಇನ್ವೆಸ್ಟ್ಮೆಂಟ್ ಫಂಡ್ ಜೊತೆಗಿನ ಸಹಯೋಗದಲ್ಲಿ ಕೊರೊನಾ ಲಸಿಕೆ ತಯಾರಿಕೆ ಆರಂಭವಾಗಲಿದೆ. 2021ರ ಆರಂಭದಲ್ಲಿ ಲಸಿಕೆಯ ಉತ್ಪಾದನೆ ಶುರುವಾಗಲಿದ್ದು, 100 ಮಿಲಿಯನ್ ಅಂದ್ರೆ 10 ಕೋಟಿ ಡೋಸ್ಗಳಷ್ಟು ಉತ್ಪಾದನೆಯಾಗಲಿದೆ. ಜಗತ್ತಿನಲ್ಲೇ ಮೊದಲ ಬಾರಿಗೆ ಲಸಿಕೆ ನೀಡಿದ ಹೆಮ್ಮೆ ರಷ್ಯಾ ದೇಶದಾಗಿದ್ದು, ಗಮಾಲೆಯಾ ನ್ಯಾಷನಲ್ ರಿಸರ್ಚ್ ಸೆಂಟರ್ನಿಂದ ಅಭಿವೃದ್ಧಿ ಪಡಿಸಿದ ಲಸಿಕೆಯನ್ನು ಆಗಸ್ಟ್ 11ರಂದು ಮೊದಲ ಬಾರಿಗೆ ನೀಡಲಾಗಿತ್ತು. ಭಾರತದಲ್ಲೂ ಕೂಡ ಸ್ಪುಟ್ನಿಕ್ವಿ ಲಸಿಕೆ ಪ್ರಯೋಗ ನಡೆಸಲಾಗಿತ್ತು.